YouTube lukker ned for videoer der promoverer Corona / 5G konspirationsteorier

I går kunne vi fortælle, at der på nettet breder sig flere forskellige teorier der knytter 5G til den verserende coronakrise – og at nogle endda er gået så vidt som til at brænde 5G master af i kampen mod det, de åbenbart tror er “corona-spredere”. Men nu kommer så et modsvar fra i hvert fald en af de store social media platforme, YouTube: De har fjernet materialet og/eller nedgraderet indholdet i deres algoritmer.

Imod retningslinierne

En talsperson forklarer til The Guardian, at YouTube har taget. skridtet, fordi indholdet er imod deres retningslinier: “Vi har helt klare retningslinier der forbyder videoer der promoverer metoder imod corona, der ikke er noget lægeligt bevis for virker i stedet for at søge lægelig hjælp, og vi fjerner hurtigt denne type videoer når vi bliver gjort opmærksomme på dem,” siger talsmanden.

“Corona bruges til at skjule 5G sandheden”

I enn af de fjernede videoer med falsk indhold, hævder en mand der påstår at være tidligere chef hos en engelsk teleoperatør, at coronavirus tests faktisk bruges til at sprede smitten – og at pandemien i virkeligheden eksisterer for at skjule de mange, der er blevet syge af 5G stråling. Der er naturligvis ingen beviser for at nogen dele af de mange påstande skulle være sandt – ikke desto mindre er netop denne type videoer spredt på YouTube – men bliver altså fjernet nu.

Flere tårne sat i brand

Udover de fire 5G tårne vi fortalte om i går, er yderligere fire tårne sat i brand i England over de seneste dage, så der nu er i alt otte tårne (plus et 4G tårn) sat ud af drift.

To af de nedbrændte tårne tilhører teleoperatøren Vodafone, hvis CEO Nick Jeffrey, siger til The Guardian: “Man kan næsten ikke tro på, at nogen mennesker skulle have lyst til at ødelægge netop de netværk der giver den livsvigtige forbindelse til sundhedsmyndighederne i denne tid.”

YouTube lukker ned for videoer der promoverer Corona / 5G konspirationsteorier